
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7P/118/2025 8825201760 28. 01. 2026 JUDr. Martina Melníková ECLI:SK:OSVT:2026:8825201760.6
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Martinou Melníkovu v právnej veci navrhovateľky: A. B. C. D., nar. XX.XX.XXXX, trvale bytom E. F. XXX/XX, G. H. E. – F., právne zastúpená JUDr. Maroš Džuka, LL.M., advokát so sídlom Kalinčiakova 871/6, 093 01 Vranov nad Topľou, IČO: 50 412 311 proti odporcovi: I. A. C., nar. XX.XX.XXXX, trvale bytom C. XX za účasti maloletých detí: mal. J. C., nar. XX.XX.XXXX a mal. K. C., nar. XX.XX.XXXX, bytom pri matke, zastúpené kolíznym opatrovníkom Úradom práce soc. vecí a rodiny, Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, o rozvod manželstva a úpravu práv a povinnosti rodičov k maloletým deťom na čas po rozvode, takto rozhodol: I. Súd manželstvo účastníkov konania, A. B. C. D., nar. XX.XX.XXXX a I. A. C., nar. XX.XX.XXXX, ktoré je uzavreté dňa 17.02.2007 a zapísané v knihe manželstiev Matričného úradu Trebišov, vo zväzku 37, ročník 2007, strana 110, poradové číslo 13, r o z v á d z a. II. Súd s c h v a ľ u j e rodičovskú dohodu o osobnej starostlivosti a stretávaní sa otca s deťmi v tomto znení: Súd mal. deti, J. C., nar. XX.XX.XXXX a K. C., nar. XX.XX.XXXX na čas po rozvode z v e r u j e do osobnej starostlivosti matky. Zastupovať maloleté deti a spravovať ich majetok sú oprávnení obaja rodičia. Otec j e o p r á v n e n ý stretávať sa s oboma mal. deťmi každú prvú sobotu v mesiaci od 10.00 hod. do 18.00 hod. a každú tretiu sobotu od 10.00 hod. do nedele 15.00 hod. bez prítomnosti matky. Otec si prevezme mal. deti v mieste bydliska matky a po ukončení styku ich matke vráti v mieste bydliska matky. Matka je povinná mal. deti na stretnutie pripraviť a otcovi odovzdať a v prípade nezrealizovania stretnutia pre vážne prekážky mal. detí mu poskytnúť náhradný termín. III. Otec sa z a v ä z u j e na čas po rozvode platením výživného na mal. J. po 282,– eur mesačne, z toho suma 250,– eur vždy do 15. dňa toho ktorého mesiaca vopred k rukám matky a suma 32,– eur na tvorbu úspor na účet maloletého. IV. Otec sa z a v ä z u j e na čas po rozvode platením výživného na mal. K. po 239,– eur mesačne, z toho suma 200,– eur vždy do 15. dňa toho ktorého mesiaca vopred k rukám matky a suma 39,– eur na tvorbu úspor na účet maloletého. V. Matka j e p o v i n n á zriadiť do 10 dní od vykonateľnosti tohto rozsudku účty pre mal. detí a oznámiť písomne číslo účtu otcovi v lehote 3 dní od zriadenia. Na nakladanie s prostriedkami na osobnom účte maloletých je potrebný súhlas súdu. VI. Žiaden z účastníkov n e m á nárok na náhradu trov konania.
odôvodnenie: 1.Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2.Tento rozsudok neobsahuje odôvodnenie, pretože po jeho vyhlásení a podaní odôvodenia na pojednávaní za prítomnosti účastníkov a zástupcu, sa títo vzdali práva odvolania. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Rozsudky o výživnom sú vykonateľné doručením. Ak povinný dobrovoľne nesplní peňažnú povinnosť, ktorú mu ukladá vykonateľné rozhodnutie, oprávnený môže podať návrh na vykonanie exekúcie podľa ustanovení § 38 a nasl. zákona č.233/1995 Z.z. Exekučného poriadku. Ak povinný dobrovoľne nesplní povinnosť, ktorú mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na výkon rozhodnutia podľa ustanovení § 370 a nasl. Civilného mimosporového poriadku. Podľa § 27 ods. 1 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Podľa § 27 ods. 2 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

